seungwon929/Th-miracl huggingface dataset:
สุริยุปราคา 18 สิงหาคม พ.ศ. 2411

สุริยุปราคาเต็มดวง 18 สิงหาคม พ.ศ. 2411 เป็นปรากฏการณ์สุริยุปราคาซึ่งเกิดขึ้นเมื่อวันที่ 18 สิงหาคม พ.ศ. 2411 ซึ่งพระบาทสมเด็จพระจอมเกล้าเจ้าอยู่หัวทรงได้คำนวณปรากฏการณ์ดังกล่าวไว้ล่วงหน้าถึงสองปี และเสด็จไปทอดพระเนตรสุริยุปราคาครั้งนี้กับราชอาคันตุกะยังบ้านหว้ากอ จังหวัดประจวบคีรีขันธ์ จนได้ชื่อว่า "บิดาแห่งวิทยาศาสตร์ไทย" ส่วนประชาคมดาราศาสตร์สากลได้เรียกสุริยุปราคาในครั้งนี้ว่า "King of Siam's eclipse" (อุปราคาของพระเจ้ากรุงสยาม) เหตุการณ์ดังกล่าวยังนำไปสู่การค้นพบธาตุฮีเลียม โดย ปิแอร์ จองส์ชอง กัปตันบุลล็อกได้สเก็ตช์ลักษณะของโคโรนาของดวงอาทิตย์ ขณะสังเกตการณ์จากทะเลเซเลบีส

นักดาราศาสตร์ ปิแอร์ จองส์ชอง สังเกตสุริยุปราคาครั้งนี้จากคุนตูร์ รัฐไอเดอราบัด อินเดียของอังกฤษ นับเป็นสุริยุปราคาเต็มดวงครั้งแรกนับตั้งแต่ทฤษฎีของเคอร์ชอฟฟ์ซึ่งเสนอไว้เมื่อปี พ.ศ. 2402 ว่า เส้นฟรอนโฮเฟอร์ในสเปกตรัมของดวงอาทิตย์มีความสัมพันธ์กับแถบเปล่งแสงของธาตุเคมีต่างชนิดที่มีอยู่ในดวงอาทิตย์ จองส์ชองสังเกตการณ์สุริยุปราคาดังกล่าวด้วยสเปกโตรมิเตอร์ เขาสังเกตพบแถบสีเหลืองสว่าง (ความยาวคลื่น 587.49 นาโนเมตร) ในสเปกตรัมของเปลวสุริยะซึ่งไม่อาจเป็นธาตุโซเดียมอย่างที่เคยสันนิษฐานไว้เดิมได้ และในภายหลัง ก็สามารถสังเกตพบแถบเดิมโดยไม่จำเป็นต้องสังเกตในช่วงที่เกิดสุริยุปราคาขึ้นก่อน ผลแบบเดียวกันยังถูกพบโดยนักดาราศาสตร์ชาวอังกฤษ นอร์แมน ล็อกเยอร์ และทั้งการสื่อสารของจองส์ชองและล็อกเยอร์ถูกนำเสนอไปยังสถาบันวิทยาศาสตร์ฝรั่งเศสเมื่อวันที่ 26 ตุลาคม พ.ศ. 2411

การคำนวณสุริยุปราคาของพระบาทสมเด็จพระจอมเกล้าเจ้าอยู่หัวในคราวนี้ แบ่งออกเป็น 3 ขั้นตอน คือ

พระองค์ทรงคำนวณไว้ล่วงหน้าถึงสองปี ว่าเส้นศูนย์ของอุปราคาจะผ่านมาใกล้ที่สุด ณ ตำบลหว้ากอ ตรงละติจูด 11 องศา 38 ลิปดาเหนือ และลองติจูด 99 องศา 39 ลิปดาตะวันออก สุริยุปราคาเต็มดวงจะเกิดขึ้นนานที่สุดอยู่ตรงเชิงเขาหลวง โดยที่พระองค์ทรงคำนวณขึ้นมาด้วยพระองค์เอง ไม่มีอยู่ในหลักฐานการคำนวณของหอดูดาวกรีนิซ ฝ่ายการคำนวณของกรีนิซนั้นแสดงเฉพาะแนวศูนย์กลางของการพาดผ่านของเงามืดเพียงเส้นเดียว แต่พระบาทสมเด็จพระจอมเกล้าเจ้าอยู่หัวทรงพยากรณ์ว่าอุปราคานั้นจะเห็นมืดทั้งดวงตั้งแต่ชุมพรถึงปราณบุรี นักดาราศาสตร์ชาวฝรั่งเศสผู้หนึ่งก็ได้ทำนายสุริยุปราคาคราวนี้ด้วยเช่นกัน แต่คำนวณผิดพลาดไป 2 นาที

ค่ายหลวงหว้ากอ อยู่ในตำแหน่งใกล้กับเส้นกึ่งกลางของคราส โดยสูงค่อนไปทางเหนือเล็กน้อย คราสเริ่มจับ (สัมผัสที่ 1) เวลา 10:32:23 น. จับหมดดวง (สัมผัสที่ 2) เวลา 12:00:31 น. กินลึกสุดเวลา 12:03:55 น. มุมเงยดวงอาทิตย์ 84.8° เริ่มคลายออก (สัมผัสที่ 3) เวลา 12:07:18 น. คลายหมดดวง (สัมผัสที่ 4) เวลา 13:35:13 น. ส่วนกรุงเทพมหานครในขณะนั้น เห็นเป็นสุริยุปราคาชนิดบางส่วนโดยกินลึกถึง 96% เวลา 12:03:33 น. ตามเวลามาตรฐานประเทศไทยในปัจจุบัน
ซิมโฟนีหมายเลข 40 (โมทซาร์ท)

ซิมโฟนีหมายเลข 40 ในบันไดเสียง จี ไมเนอร์ () ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 เป็นซิมโฟนีเพียงหนึ่งในสองชิ้นของโมทซาร์ทในบันไดเสียงจี ไมเนอร์

โมทซาร์ทแต่งซิมโฟนีหมายเลข 40 เสร็จเมื่อวันที่ 25 กรกฎาคม ค.ศ. 1788 ในเวลาใกล้เคียงกับที่เขาแต่งซิมโฟนีหมายเลข 39 และ หมายเลข 41 เสร็จ แต่ไม่มีหลักฐานปรากฏว่ามีการแสดงรอบปฐมทัศน์ที่ใด มีข้อสันนิษฐานว่าโมทซาร์ทได้จัดแสดงซิมโฟนีหมายเลข 40 นี้ ระหว่างออกตระเวนไปยังเดรสเดิน ไลพ์ซิจ ฟรังค์ฟูร์ทอัมไมน์ และเวียนนา ในช่วงประมาณ ค.ศ. 1789 ถึง 1791 และมีเอกสารลายมือโมทซาร์ทแสดงว่ามีการปรับปรุงการเรียบเรียงในช่วงนั้น
ซิมโฟนีหมายเลข 40 ประกอบด้วย 4 มูฟเมนต์ (เร็ว-ช้า-มินูเอ็ต-เร็ว) โดยมูฟเมนต์ที่ 1 เป็นท่อนที่ได้รับความนิยมที่สุด ดังนี้

ซิมโฟนีชิ้นนี้มีอิทธิพลต่องานของเบโทเฟน โดยเฉพาะช่วงต้นของมูฟเมนต์ที่ 4 ซึ่งมีท่วงทำนองคล้ายคลึงกับมูฟเมนต์ที่ 3 ของซิมโฟนีหมายเลขห้าของบีโทเฟน
ทางหลวงแผ่นดินหมายเลข 225

ทางหลวงแผ่นดินหมายเลข 225 สายแยกบึงบอระเพ็ด–ชัยภูมิ เป็นถนนที่เชื่อมระหว่างภาคเหนือกับภาคตะวันออกเฉียงเหนือ เริ่มต้นที่สามแยกบึงบอระเพ็ด ตัดกับถนนพหลโยธินก่อนขึ้นสะพานเดชาติวงศ์ ตัดผ่าน อำเภอชุมแสง อำเภอหนองบัว จังหวัดนครสวรรค์ อำเภอบึงสามพันและอำเภอวิเชียรบุรี จังหวัดเพชรบูรณ์ ขึ้นไปสู่จังหวัดทางภาคตะวันออกเฉียงเหนือ เริ่มตั้งแต่อำเภอภักดีชุมพล อำเภอเทพสถิต อำเภอหนองบัวระเหว อำเภอบ้านเขว้า และสิ้นสุดที่วงเวียนอนุสาวรีย์พระยาภักดีชุมพล อำเภอเมือง จังหวัดชัยภูมิ ระยะทางยาวประมาณ 268 กิโลเมตรเป็นทางหลวง 2 จราจรสวนกัน และบางช่วงเป็น 4 ช่องจราจร

โดยถนนเส้นนี้อยู่ในส่วนหนึ่งของแผนงานการก่อสร้างทางสายหลักเป็น 4 ช่องจราจร ระยะที่ 2 (โครงข่ายที่ 6 สายนครสวรรค์–ชัยภูมิ–อำเภอบ้านไผ่–มหาสารคาม–ร้อยเอ็ด–ยโสธร–อุบลราชธานี–ช่องแม็ก) ระยะทาง 672 กิโลเมตร ของกรมทางหลวง อย่างไรก็ตาม เส้นทางบางส่วนที่มีความสำคัญสูงมาก เนื่องจากอยู่ใกล้ตัวเมืองใหญ่ หรือเป็นเส้นทางหลักของประเทศ ได้มีการเสนอของบประมาณ และดำเนินการไปบ้างแล้ว

ทางหลวงสายนี้เริ่มต้นที่สามแยกบึงบอระเพ็ด ซึ่งแยกมาจากถนนพหลโยธิน บริเวณเชิงสะพานเดชาติวงศ์ ก่อนเข้าเมืองนครสวรรค์ อำเภอเมืองนครสวรรค์ จังหวัดนครสวรรค์ไปตามทิศตะวันออก ซึ่งถนนสายนี้ในเขตอำเภอเมืองถึงอำเภอชุมแสง มีชื่อว่า ถนนนครสวรรค์-ชุมแสง ผ่าน บึงบอระเพ็ด ทับกฤช เกยไชย ในช่วงนี้จะขนานเลียบกับทางรถไฟสายเหนือ ช่วงสถานีรถไฟปากน้ำโพ - ชุมแสง พอก่อนเข้าเมืองชุมแสง เพียง 7กิโลเมตร มีทางเลี่ยงเมืองชุมแสง มีชื่อว่า ถนนนครสวรรค์-หนองบัว เมื่อเข้าไปในเขตเทศบาลเมืองชุมแสง มีชื่อว่า ถนนเทศบาลพัฒนา 3 และถนนเทศบาลพัฒนา 2 เมื่อระหว่างอำเภอชุมแสงกับอำเภอหนองบัวมีชื่อว่า ถนนชุมแสง-หนองบัว ผ่านสี่แยกหนองบัว ซึ่งตัดกับทางหลวงแผ่นดินหมายเลข 11 ระหว่างอำเภอหนองบัวกับอำเภอบึงสามพัน มีชื่อว่า ถนนหนองบัว-ซับสมอทอด ผ่านสี่แยกราหุล ซึ่งตัดผ่านทางหลวงแผ่นดินหมายเลข 21 และช่วงอำเภอบึงสามพันจนถึงจังหวัดชัยภูมิ มีชื่อว่า ถนนนครสวรรค์-ชัยภูมิ จนถีงวงเวียนอนุสาวรีย์พระยาภักดีชุมพล
จะตัดผ่านภูเขา ช่วงรอยต่อระหว่างอำเภอวิเชียรบุรี จังหวัดเพชรบูรณ์ อำเภอภักดีชุมพล อำเภอเทพสถิต และอำเภอหนองบัวระเหว จังหวัดชัยภูมิ มีจุดชมวิว 1 แห่ง

การนับหลักกิโลเมตรของถนนสายนี้ เริ่มต้นนับกิโลเมตรที่ 0+000 จากถนนพหลโยธิน นับไปจนถึงกิโลเมตรที่ 253+290 ที่จังหวัดชัยภูมิ รวมระยะทาง 253.29 กิโลเมตร
อัลเลลูยา

อัลเลลูยา (คาทอลิก) อาเลลูยา (โปรเตสแตนต์) หรือ ฮาเลลูยา (โปรเตสแตนต์) มาจาก Alleluia ในภาษากรีกและภาษาละติน ซึ่งเป็นคำทับศัพท์มาจาก הַלְּלוּיָהּ ในภาษาฮีบรู มีความหมายว่า "สรรเสริญ" (הַלְּלוּ) "พระยาห์เวห์" (יָהּ) ตรงกับภาษาละตินว่า "Alleluia"

อัลเลลูยาเป็นวลีที่ใช้สรรเสริญพระเจ้าในศาสนายูดาห์และศาสนาคริสต์ ใกล้เคียงกับคำว่า "อัลฮัมดุลิลลาฮ์" () ที่ใช้ในศาสนาอิสลาม
แฮลลิลูยาห์ (แก้ความกำกวม)

แฮลลิลูยาห์ ( /ˌhæl.ɪˈluː.jə/) เป็นคำทับศัพท์จากภาษาฮีบรู แปลว่า "สรรเสริญพระยาห์เวห์" สามารถหมายถึง
คาโงชิมะ (เมือง)

คาโงชิมะ () เป็นเมืองศูนย์กลางและเมืองที่ใหญ่ที่สุดของจังหวัดคาโงชิมะ ประเทศญี่ปุ่น ทางทิศตะวันตกฉียงใต้ของเกาะคีวชู คาโงชิมะมีชื่อเล่นอีกชื่อว่า "เนเปิลส์แห่งตะวันออก" ด้วยลักษณะภูมิศาสตร์ของอ่าวที่มีส่วนคล้ายกัน อากาศที่ร้อน และมีภูเขาไฟซากูราจิมะตั้งอยู่ใกล้เมือง

ในวันที่ 1 มกราคม พ.ศ. 2553 คาโงชิมะมีประชากรประมาณ 605,855 คน มีความหนาแน่น 1,107.49 คน ต่อตารางกิโลเมตร จากจำนวนพื้นที่ 546.71 ตารางกิโลเมตร

เมืองคาโงชิมะใช้เวลาเดินทางจากท่าอากาศยานคาโงชิมะ ประมาณ 40 นาที จุดเด่นของเมืองคือย่านการค้าขนาดใหญ่ การเดินทางโดยรถราง และภัตตาคารจำนวนมาก อาหารพื้นเมืองที่สำคัญเช่น คิบิ (ปลาขนาดเล็กชนิดหนึ่ง) ทงกัตสึ และปลาไหลรมควัน นอกจากนี้ยังมีสถานแสดงพันธุ์สัตว์น้ำที่ทันสมัย

คาโงชิมะในอดีตเคยเป็นศูนย์กลางของซามูไรตระกูลชิมาซุมาหลายศตวรรษ เป็นเมืองท่าที่สำคัญมาตั้งแต่สมัยยุคกลางจนถึงสมัยเอโดะ จากนั้นก็กลายเป็นเมืองหลวงอย่างเป็นทางการของแคว้นซัตสึมะ หนึ่งในแคว้นไดเมียวที่ทรงอำนาจที่สุดและมั่งคั่งที่สุดในสมัยเอโดะ แม้ว่าการค้าระหว่างประเทศจะถูกกีดกัน ไม่เพียงแต่เป็นศูนย์กลางทางการเมืองเท่านั้น แต่ยังเป็นอาณาจักรขุนนางกึ่งอิสระของอาณาจักรรีวกีวด้วย คาโงชิมะยังเป็นศูนย์กลางกิจกรรมสำคัญของศาสนาคริสต์ในญี่ปุ่น ในคริสต์ศตวรรษที่ 16 ถึง 17

คาโงชิมะเคยถูกกองทัพราชนาวีอังกฤษโจมตี ในปี พ.ศ. 2406 เพื่อลงโทษจากเหตุการณ์ฆาตกรรมชาลส์ เลนน็อกซ์ ริชาร์ดสัน

คาโงชิมะยังเป็นสถานที่เกิดและที่มั่นแหล่งสุดท้ายของไซโง ทากาโมริ หนึ่งในแกนนำสำคัญที่ทำการโค่นล้มระบอบการปกครองของรัฐบาลโชกุนตระกูลโทกูงาวะ ซึ่งถึงแก่กรรมในเหตุการณ์กบฏซัตสึมะ

คาโงชิมะตั้งอยู่ในเขตอากาศร้อนชื้น ฤดูหนาวอากาศแห้ง, อบอุ่น, อากาศชื้นในฤดูใบไม้ผลิ, ฤดูฝนและหนาว, มีฝนตกชุกในช่วงเดือน มกราคม - กรกฎาคม
ฟูกาทีฟ

แฮร์รี เจมส์ ไบอาร์ต () หรือเป็นที่รู้จักในชื่อ ฟูกาทีฟ () เกิดเมื่อวันที่ 11 มีนาคม ค.ศ. 1994 เป็นแร็ปเปอร์วัยรุ่นและโปรดิวเซอร์เพลงจากเอสเซ็กซ์ สหราชอาณาจักร เขามีเชื้อสายอังกฤษ ไอร์แลนด์ อิตาลี โปแลนด์-รัสเซีย ยิว และอังโกล-อินเดีย

เขาทำงานดนตรี ทั้งเขียนและโปรดิวซ์ ด้วยตัวเอง เขาเซ็นสัญญากับเคิร์ก เบอร์โรวส์ อดีตผู้จัดการของแมรี เจ. ไบลจ์ และผู้ร่วมก่อตั้งแบดบอยเรเคิดส์ หลังจากที่เบอร์โรวส์ได้ติดต่อผ่านทางแม่ของเขาที่ชื่อ กลอเรีย ที่เธอเคยเป็นผู้จัดการให้กับมาร์วิน เกย์

ฟูกาทีฟได้ออกทัวร์ร่วมกับเบสฮันเตอร์ และเขายังเป็นที่โปรดปรานของหนึ่งในผู้ดำเนินรายการบีบีซีเรดิโอวัน นิก กริมชอว์ ที่เคยบอกว่า เขาต้องการเด็กคนนี้มาออกรายการ "Switch" ของเขา

ซิงเกิลเปิดตัวของเขา "It's Summertime" ติดอันดับสูงสุดที่อันดับ 2 บนชาร์ตยูเคเออร์เบิร์นชาร์ต ติดอยู่ในท็อป 5 นาน 17 สัปดาห์ จากนั้นออกซิงเกิลที่ชื่อ "Jimmy Shoe" เมื่อวันที่ 6 เมษายน ค.ศ. 2009 และออกซิงเกิล "Supafly" ติดอันดับ 48 บนยูเคซิงเกิลส์ชาร์ต เขาออกซิงเกิล "Crush" ในสหราชอาณาจักรเมื่อวันที่ 10 พฤษภาคม ค.ศ. 2010 ติดอันดับ 26 ในยูเคซิงเกิลส์ชาร์ต

สตูดิโออัลบั้มแรกของเขาชื่อ "No Goin Home" กำหนดออกในปี 2011 มีซิงเกิลที่ 4 ภายใต้สังกัดมินิสทรีออฟซาวด์ ชื่อ "Sticks and Stones" ออกในเดือนพฤศจิกายน 2010 มิวสิกวิดีโอนี้ถ่ายกับดาราอเมริกันชื่อ นิกกี ฟลอเรส
ปัญจะ เกสรทอง

นายปัญจะ เกสรทอง อดีตประธานสภาผู้แทนราษฎร อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ และ อดีตสมาชิกสภาผู้แทนราษฎรจังหวัดเพชรบูรณ์

นายปัญจะ เกสรทอง เกิดเมื่อวันที่ 5 สิงหาคม พ.ศ. 2474 ที่จังหวัดเพชรบูรณ์ เป็นบุตรของนายแป้น กับนางแตงโม เกสรทอง จบระดับประถมศึกษา ที่โรงเรียนสตรีวิทยานุกูล อำเภอเมือง จบระดับมัธยมศึกษา ที่โรงเรียนเพชรพิทยาคม อำเภอเมือง จังหวัดเพชรบูรณ์ ดุษฎีบัณฑิตกิตติมศักดิ์ สาขาศิลปศาสตร์ จากสถาบันราชภัฏเพชรบูรณ์ และดุษฎีบัณฑิตกิตติมศักดิ์ สาขานิติศาสตร์ จากมหาวิทยาลัยรามคำแหง

นายปัญจะ เกสรทอง ถึงแก่อนิจกรรมด้วยวัย 83 ปี ที่บ้านพักในกรุงเทพมหานครในวันที่ 5 กรกฎาคม พ.ศ. 2558

ปัญจะ เกสรทอง เป็นสมาชิกสภาผู้แทนราษฎรจังหวัดเพชรบูรณ์ 11 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย นำโดยจอมพลถนอม กิตติขจร ต่อมาจึงย้ายมาสังกัดพรรคเกษตรสังคม และได้รับเลือกตั้งใน พ.ศ. 2518 พ.ศ. 2519 และ พ.ศ. 2522

ต่อมาเขาจึงย้ายมาสังกัดพรรคชาติไทย และได้รับเลือกตั้งในนามพรรคชาติไทย อีก 4 สมัย คือ พ.ศ. 2526 พ.ศ. 2529 พ.ศ. 2531 และ พ.ศ. 2535 (มีนาคม)

หลังเหตุการณ์พฤษภาทมิฬ เขาย้ายไปสังกัดพรรคชาติพัฒนา ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ พ.ศ. 2538 และย้ายกลับมาอยู่พรรคชาติไทยอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

ปัญจะ เกสรทอง เคยดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519 เป็นประธานสภาผู้แทนราษฎร ในระหว่างปี พ.ศ. 2531 - พ.ศ. 2534 ต่อมาได้รับตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย (ครม.50) และตำแหน่งรองนายกรัฐมนตรี ในรัฐบาลนายชวน หลีกภัย (ครม.53) ในเดือนพฤศจิกายน พ.ศ. 2540 ต่อมาในวันที่ 5 ตุลาคม พ.ศ. 2541 ได้รับการแต่งตั้งเป็นรัฐมนตรีว่าการกระทรวงศึกษาธิการอีกตำแหน่งหนึ่ง แทนนายชุมพล ศิลปอาชา ที่ลาออกจากตำแหน่ง

ปัญจะ เกสรทอง เคยดำรงตำแหน่งรองหัวหน้าพรรคชาติไทย

นายปัญจะ เกสรทอง ได้เป็นกำลังสำคัญในการผลักดันจัดตั้งวิทยาลัยพลศึกษาเพชรบูรณ์ ในปี พ.ศ. 2514
ซิมโฟนีหมายเลข 94 (ไฮเดิน)

ซิมโฟนีหมายเลข 94 ในบันไดเสียง จี เมเจอร์ () เป็นผลงานของฟรานซ์ โยเซ็ฟ ไฮเดินที่แต่งขึ้นในปี ค.ศ. 1791 ระหว่างเดินทางในประเทศอังกฤษช่วง ค.ศ. 1791-1792 ตามคำเชิญของโยฮัน เพเทอร์ ซาโลม็อน ผลงานชิ้นนี้เป็นซิมโฟนีบทที่ 2 จาก 12 ชิ้นในชุด "ลอนดอนซิมโฟนี" (หรืออีกชื่อหนึ่งว่า ซาโลมอนซิมโฟนี) ออกแสดงรอบปฐมทัศน์ที่ลอนดอน เมื่อวันที่ 23 มีนาคม ค.ศ. 1792 โดยไฮเดินเป็นผู้อำนวยเพลง และเล่นฟอร์เตเปียโน

ซิมโฟนีบทนี้แบ่งออกเป็น 4 มูฟเมนต์ ได้แก่

ซิมโฟนีบทนี้มีความยาวทั้งสิ้นประมาณ 23 นาที มีท่วงทำนองที่ทำให้ผู้ฟังรู้สึกผ่อนคลาย แต่ไฮเดินได้สอดแทรกมุกตลกในมูฟเมนต์ที่ 2 โดยมีจังหวะกระแทกกระทั้นเสียงดังจากกลองทิมปานีขึ้นมาอย่างกะทันหัน เป็นมุกตลกที่ไฮเดินปล่อยให้ผู้ชมฟังดนตรีเนิบนาบจนงีบหลับ แล้วแกล้งส่งเสียงดังให้ตกใจสะดุ้งตื่น จากนั้นดนตรีก็บรรเลงต่อไปราวกับไม่มีอะไรเกิดขึ้น ซิมโฟนีบทนี้มีชื่อเล่นในภาษาอังกฤษว่า "Surprise Symphony" ส่วนในภาษาเยอรมัน เรียกว่า ""Sinfonie mit dem Paukenschlag"" ("Symphony with the kettledrum stroke")
สนามกีฬาศรีณรงค์

สนามกีฬาศรีณรงค์ สร้างเมื่อปี พ.ศ. 2537 ตั้งอยู่ภายในสนามกีฬาศรีณรงค์ คือ สนามกีฬาการกีฬาแห่งประเทศไทย จังหวัดสุรินทร์ เดิมบริเวณนั้นเป็น สนามม้าแห่งจังหวัดสุรินทร์ และ ท่าอากาศยานสุรินทร์ภักดี เป็นที่ดินราชพัสดุ การดูแลของ กองทัพอากาศ - กองทัพบก และต่อมาจังหวัดได้ขอโอนมาเพื่อใช้ในกิจกรรมกีฬาของจังหวัด มีเนื้อที่ประมาณ 60 ไร่ 2 งาน 55 ตารางวา กว้างประมาณ 188.08 เมตร ยาวประมาณ 467.54 เมตร ไม่มีสิ่งปลูกสร้างใดๆ อยู่ติดกับเขตเทศบาลเมืองสุรินทร์ มีถนนลาดยางตัดผ่านด้านหน้าสนาม กว้าง 10 เมตร และยังเป็นที่ตั้งของ สโมสรฟุตบอลจังหวัดสุรินทร์ หรือสุรินทร์ เอฟซี และยังเป็นสนามเหย้าอีกด้วย และใช้จัดงานกีฬา เช่น เมืองช้างเกมส์ ฯลฯ และงานประจำปี เช่น งานช้างและงานกาชาดจังหวัดสุรินทร์การกีฬาจังหวัดสุรินทร์ องค์การบริหารส่วนจังหวัดสุรินทร์ และสโมสรฟุตบอลสุรินทร์ FC ได้ร่วมมือที่จะจัดทำโครงการต่อเติมอัฒจันทร์ฝั่งที่ไม่มีหลังคาให้สูงขึ้น และ วางเก้าอี้บนอัฒจันทร์เพื่อความสบายของแฟนบอล และวางเก้าอี้ และยังจะมีการที่จะวางระบบไฟสนามไว้บนหลังคาอัฒจันทร์ฝั่งมีหลังคาเพื่อความสว่างมากขึ้น(คล้ายกับสนามศรีนครลำดวน) และเนื่องด้วยแฟนบอลมีมากจึงจำเป็นต้องเพิ่มที่นั่งให้มากขึ้นจากเดิม 7,000 ที่นั่ง เป็น 11,000 ที่นั่ง
เศรยัส ตัฬปเด

เศรยัส ตัฬปเด (; เกิด 27 มกราคม พ.ศ. 2519) เป็นนักแสดงชาวอินเดีย ภาพยนตร์ที่สร้างชื่อเสียงให้เขา คือ Bombay to Bangkok นำแสดงร่วมกับ ลีน่า คริสเตนเซ่น และ เรื่องโอม ศานติ โอม นำแสดงร่วมกับ ศาห์รุข ข่าน
ซัลมาน ข่าน

ซัลมาน ข่าน (, , ) เกิด 27 ธันวาคม พ.ศ. 2508 เป็นนักแสดงบอลลีวู้ดชื่อดัง ภาพยนตร์ที่สร้างชื่อเสียงให้เขา คือ MAINE PYAAR KIYA : ด้วยแรงแห่งรัก , HUM AAPKE HAIN KOUN , HUM DIL DE CHUKE SANAM, PARTNER , LUCKY NO TIME FOR LOVE , WANTED , VEER , DABANGG , READY (เรื่องนี้มาถ่ายทำในประเทศไทยด้วย) และเรื่องล่าสุด BODYGUARD หนังใหม่ของ Sallu ที่กำลังจะเข้าโรงฉาย วันที่ 15 สิงหาคม 2555 คือเรื่อง EK THA TIGER ซัลมานได้เป็นนักแสดงรับเชิญในเรื่อง โอม ศานติ โอม ในปี พ.ศ. 2550
คอนทรา

คอนทรา (; ) เป็นชื่อเกมแนวแอคชั่น อาจหมายถึง
ศาหิท กปูร

ศาหิท กปูร () เกิด 25 กุมภาพันธ์ พ.ศ. 2524 เป็นนักแสดงของบอลลีวูด เขาเป็นมังสวิรัติ ภาพยนตร์ที่สร้างชื่อเสียงให้แก่เขา คือ 36 china town และ Kaminey
ซิมโฟนีหมายเลข 45 (ไฮเดิน)

ซิมโฟนีหมายเลข 45 ในบันไดเสียง เอฟ ชาร์ป ไมเนอร์ () เป็นผลงานของฟรานซ์ โยเซ็ฟ ไฮเดินที่แต่งขึ้นในปี ค.ศ. 1772 เป็นที่รู้จักกันในชื่อ ""Farewell" Symphony" ()

ไฮเดินแต่งซิมโฟนีบทนี้อุทิศให้กับเจ้าชายนิคโคเลาส์ แอ็สแตร์ฮาซี (Nikolaus Esterházy; ค.ศ. 1714–1790) แห่งรัฐบูร์เกนลันด์ ซึ่งเป็นผู้อุปถัมภ์ไฮเดิน ในปีนั้นเจ้าชายทรงประทับอยู่ที่พระราชวังฤดูร้อนแอ็สแตร์ฮาซอนานกว่าทุกปี โดยที่ไฮเดินและสมาชิกวงออร์เคสตราทั้งหมดต้องอาศัยอยู่ที่พระราชวังเพื่อแสดงดนตรีถวายแด่เจ้าชาย บรรดานักดนตรีทั้งหลายต่างไม่ได้รับอนุญาตให้พาครอบครัวจากไอเซนชตัดท์ เมืองหลวงของแคว้นมาอยู่ด้วย เมื่อต้องห่างจากครอบครัวนานหลายเดือน จึงพากันคิดถึงบ้าน

ในวันแสดงซิมโฟนีบทนี้ เมื่อดนตรีบรรเลงมาถึงมูฟเมนต์สุดท้าย ไฮเดินให้นักดนตรีที่บรรเลงจบ ดับเทียนไขที่ส่องโน้ตดนตรีเบื้องหน้า และทยอยลุกออกไปจากห้อง จนเหลือนักไวโอลินสองคนเล่นอยู่ในแสงสลัว เป็นการแสดงอารมณ์ขันของไฮเดิน และสื่อให้เจ้าชายทรงทราบว่านักดนตรีทุกคนล้วนอยากกลับบ้าน ซึ่งเจ้าชายก็ทรงเข้าใจความหมายนี้ และทรงอนุญาตให้นักดนตรีเดินทางกลับในวันรุ่งขึ้น

ซิมโฟนีบทนี้แบ่งออกเป็น 4 มูฟเมนต์ ได้แก่
เรือนภะรตราชา

เรือนภะรตราชา (พะ-รด-ราชา) เป็นที่อาศัยเก่าและอาคารเรียนเก่า ตั้งอยู่ที่ จุฬาลงกรณ์มหาวิทยาลัย (ฝั่งสำนักงานอธิการบดี) ถนนพญาไท เขตปทุมวัน กรุงเทพฯ ได้รับรางวัลอาคารอนุรักษ์ดีเด่นจากสมาคมสถาปนิกสยามในพระบรมราชูปถัมภ์ เมื่อปี พ.ศ. 2540

เรือนภะรตราชาเป็นอาคารครึ่งตึกครึ่งไม้สองชั้น รูปแบบสถาปัตยกรรมโคโลเนียล ตัวอาคารเป็นแบบใต้ถุนสูงโล่ง เสาชั้นล่างก่ออิฐถือปูนขนาดใหญ่ หลังคาเป็นทรงปั้นหยามุมชัน บริเวณเชิงชายที่หน้าจั่วประดับด้วยไม้ฉลุ เรือนชั้นสองกั้นเป็นห้องๆ ด้านหน้ามีระเบียงกว้าง หน้าต่างเป็นแบบบานกระทุ้งและมีเกร็ดไม้ซ้อนในบาน เรือนชั้นสามเป็นหอสูง มีเพียงห้องเดียว หลังคาปั้นหยามุมชันทรงมะนิลา เปิดหน้าจั่ว เชิงชายประดับด้วยไม้ฉลุ เช่นเดียวกับราวบันไดและราวระเบียง ดูคร่าว ๆ แล้วจะพบว่ามีลักษณะผสมของบ้านแบบยุโรปแต่ประยุกต์ให้เข้ากับสภาพภูมิอากาศของไทย

เรือนนี้สร้างแล้วเสร็จใน ปี พ.ศ. 2460 ในสมัยรัชกาลที่ 6 ใช้เป็นบ้านพักของผู้บริหาร อาจารย์ชาวต่างประเทศและข้าราชการของจุฬาลงกรณ์มหาวิทยาลัยอยู่ระยะหนึ่ง จากนั้นก็เปลี่ยนมาเป็นที่ทำการของหน่วยงานต่างๆของจุฬาฯ อาทิ

ต่อมาเรือนหลังนี้ถูกปล่อยทิ้งร้างไว้ระยะหนึ่งจนส่งผลให้อาคารเสียหายอย่างมาก ต่อมาภายหลังจึงได้รับการบูรณะซ่อมแซมให้ดีและงดงาม จากนั้นก็มีการดูแลและอนุรักษ์สืบต่อมาจนงดงามดังปรากฏในปัจจุบัน

เมื่อวันที่ 15 ธันวาคม 2538 จุฬาลงกรณ์มหาวิทยาลัยกราบบังคมทูลเชิญ สมเด็จพระเทพรัตนราชสุดาฯ เสด็จทอดพระเนตรในวาระรำลึกถึงพระยาภะรตราชา (ม.ล.ทศทิศ อิศรเสนา) อดีตผู้บัญชาการจุฬาลงกรณ์มหาวิทยาลัย ผู้ซึ่งเคยพำนัก ณ เรือนหลังนี้ ด้วยเหตุนี้เรือนไม้งามหลังนี้จึงได้ชื่อว่า เรือนภะรตราชา
เหตุระเบิดโรงแรมคาแนล

เหตุระเบิดโรงแรมคาแนลในกรุงแบกแดด ประเทศอิรัก เมื่อวันที่ 19 สิงหาคม พ.ศ. 2546 ซึ่งทำให้มีผู้เสียชีวิต 22 คน รวมไปถึงผู้แทนพิเศษของสหประชาชาติในอิรัก เซอร์จิโอ วิเอียร่า เดอ เมลโล และมีผู้ได้รับบาดเจ็บอีกมากกว่า 100 คน เหตุระเบิดดังกล่าวมีเป้าหมายโจมตีคณะทูตสนับสนุนสหประชาชาติในอิรัก ซึ่งเป็นหน่วยงานที่เพิ่งจะถูกก่อตั้งขึ้นเมื่อ 5 วันก่อนหน้า (สหประชาชาติได้ใช้โรงแรมดังกล่าวเป็นสำนักงานใหญ่ในอิรักนับตั้งแต่ต้นคริสต์ทศวรรษ 1990) การโจมตีดังกล่าวตามด้วยการระเบิดครั้งที่สองในอีกหนึ่งเดือนต่อมา ซึ่งทำให้เจ้าหน้าที่สมาชิกสหประชาชาติถอนตัวออกจากอิรักกว่า 600 คน เหตุการณ์ดังกล่าวเพื่อต้องการให้เกิดผลกระทบต่อการปฏิบัติงานด้านความมั่นคงของสหประชาชาติทั่วโลก
โรงพยาบาลเวชศาสตร์เขตร้อน

โรงพยาบาลเวชศาสตร์เขตร้อน เป็นโรงพยาบาลมหาวิทยาลัยเฉพาะทางที่ให้การบริการรักษาโรคเขตร้อน อยู่ภายใต้สังกัดคณะเวชศาสตร์เขตร้อน มหาวิทยาลัยมหิดล บริการการพยาบาลโรคในที่พบอย่างชุกในเขตรร้อนชื้น อาทิโรคมาลาเรีย โรคพยาธิต่าง ๆ โรคตับ โรคติดเชื้อจากแบคทีเรีย ไวรัส เชื้อรา

โรงพยาบาลเวชศาสตร์เขตร้อนก่อตั้งเมื่อวันที่ 23 กุมภาพันธ์ พ.ศ. 2504 โดย ศาสตราจารย์ นายแพทย์ จำลอง หะริณสุต และศาสตราจารย์ แพทย์หญิง คุณหญิงตระหนักจิต หะริณสุต เป็นหน่วยงานในคณะเวชศาสตร์เขตร้อน มหาวิทยาลัยมหิดล ณ ตึกเวชกรรมเมืองร้อน อาคาร 3 ชั้น มีศาสตราจารย์ แพทย์หญิง คุณหญิงตระหนักจิต หะริณสุต เป็นผู้อำนวยการโรงพยาบาลคนแรก โรงพยาบาลเปิดรับรักษาเฉพาะผู้ป่วยใน ซึ่งเป็นผู้ป่วยที่ถูกส่งมาจากโรงพยาบาลศิริราช หรือสถานพยาบาลอื่น ๆ ในสมัยนั้นมีหอผู้ป่วยเพียงหอเดียว เป็นหอผู้ป่วยรวม ใช้ฉากกั้นระหว่างผู้ป่วยชายและผู้ป่วยหญิง มีจำนวน 20 เตียง 
ในปีต่อมามีผู้ป่วยมาขอรับบริการที่โรงพยาบาลเพิ่มมากขึ้น ทางโรงพยาบาลจึงได้มีการจัดส่วนหนึ่งของหอผู้ป่วยทำเป็นแผนกตรวจผู้ป่วยนอก นับเป็นจุดเริ่มต้นของแผนกผู้ป่วยนอก หลังจากนั้นก็ได้มีการก่อสร้างอาคารใหม่ 5 ชั้น เพื่อรองรับกับจำนวนผู้ป่วยที่มาขอรับบริการ โดยสร้างอาคารเสร็จเมื่อเดือนพฤศจิกายน พ.ศ. 2507 และได้ทำการย้ายผู้ป่วยไปยังอาคารใหม่ มีการดัดแปลงห้องผู้ป่วยเดิมเป็นแผนกผู้ป่วยนอก และขยายการบริการไปเรื่อยๆจนครบทั้งหมด 5 ชั้น จากช่วงที่เริ่มเปิดโรงพยาบาล มีเตียงผู้ป่วยเพียงแค่ 20 เตียง แต่ได้มีการพัฒนาโรงพยาบาลเรื่อยมาจนในปัจจุบันมีความสามารถในการรองรับผู้ป่วยได้ถึง 250 เตียง แบ่งเป็น เตียงผู้ป่วยสามัญ เตียงผู้ป่วยพิเศษ เตียง ICU เป็นต้น

โรงพยาบาลเวชศาสตร์เขตร้อน เป็นโรงพยาบาลเฉพาะทางที่ให้การบริการรักษาโรคเขตร้อน ได้แก่ โรค มาลาเรีย โรคพยาธิต่าง ๆ โรคตับ โรคติดเชื้อจากแบคทีเรีย ไวรัส เชื้อรา นอกจากนี้ยังมีให้บริการตรวจโรคมาลาเรียตลอด 24 ชั่วโมง และรักษาโรคทางอายุรกรรมทั่วไป และเปิดให้บริการการรักษาพยาบาลคลินิคพิเศษต่าง ๆ เช่น คลินิคพยาธิตัวจี๊ด คลินิคเวชศาสตร์การท่องเที่ยวและการเดินทาง (Travel Clinic) คลินิคโรคทางเดินอาหาร โรคตับ คลินิคเวชศาสตร์แผนจีน (ฝังเข็ม) หน่วยเวชศาสตร์แผนไทย แต่เนื่องจากโรคพยาบาลเวชศาสตร์เขตร้อนเป็นโรงพยาบาลเฉพาะทาง จึงไม่มีแผนกศัลยกรรม แผนกสูตินรีเวช แผนกอุบัติเหตุ

นอกจากภารกิจในการให้บริการคนไข้แล้ว โรงพยาบาลเวชศาสตร์เขตร้อนยังมีส่วนสำคัญช่วยสนับสนุนคณะเวชศาสตร์เขตร้อนในงานวิชาการด้านต่าง ๆ ทั้งการสอน การวิจัย และเป็นที่ศึกษาดูงานของแพทย์และบุคลากรทางการแพทย์ทั้งชาวไทยและชาวต่างประเทศ
ความเคลื่อนไหวทางอินเตอร์เน็ต

ความเคลื่อนไหวทางอินเทอร์เน็ต () หรือ การจัดระเบียบรูปแบบของการออนไลน์ การสนับสนุนอิเล็กทรอนิกส์ ความเคลื่อนไหวทางโลกไซเบอร์, E-campaigning และ E-activism คือการใช้เทคโนโลยีการสื่อสารอิเล็กทรอนิกส์ เช่น อีเมล เว็บไซต์ และโปสการ์ด โดยการเคลื่อนไหวของประชาชนและการส่งข้อมูลท้องถิ่นผู้ชมจำนวนมาก เทคโนโลยีอินเทอร์เน็ตที่ใช้ก่อให้เกิดการระดมทุนที่เกี่ยวข้องกับการสร้างชุมชน, lobbying และการจัดการ

Sandor Vegh ได้แบ่งความเคลื่อนไหวทางอินเทอร์เน็ตออกเป็น 3 ประเภทคือ ความตระหนักการโฆษณา, องค์กรระดม และการกระทำปฏิกิริยาอินเทอร์เน็ตเป็นทรัพยากรที่สำคัญสำหรับกิจกรรมอิสระหรือ E – activists โดยเฉพาะที่มีข้อความอาจใช้เคาน์เตอร์ที่สำคัญโดยเฉพาะเมื่อมีการละเมิดสิทธิมนุษยชนอย่างร้ายแรงเกิดขึ้น อินเทอร์เน็ตเป็นสิ่งจำเป็นในการรายงานความโหดร้ายสู่โลกภายนอก ผู้สร้างความเคลื่อนไหวทางอินเทอร์เน็ตยังสามารถส่งการร้องทุกข์ผ่านทาง E-petitions ที่จะส่งไปยังรัฐบาลและประชาชนและองค์กรเอกชนเพื่อประท้วงต่อต้านและกระตุ้นการเปลี่ยนแปลงนโยบายในด้านบวกจากการค้าอาวุธการทดสอบสัตว์ มากมายไม่หวังผลกำไรและองค์กรการกุศลใช้วิธีการเหล่านี้ส่งอีเมลร้องเรียนไปยังผู้ที่รายชื่ออีเมลของพวกเขาถามคนที่จะผ่านพวกเขา

ในปี 2004 การอภิปรายของผู้สมัครเลือกตั้งประธานาธิบดี ในสหรัฐอเมริกา Carol Darr ผู้อำนวยการสถาบันการเมืองประชาธิปไตยและอินเทอร์เน็ต ที่มหาวิทยาลัย George Washington ในรัฐวอชิงตัน.ดี.ซี กล่าวว่าผู้ที่ได้รับประโยชน์จากการใช้อินเทอร์เน็ตเพื่อดึงดูดสนับสนุน "พวกเขาทั้งหมดมีความสามารถพิเศษ นอกรีต และลุกลาม ให้อินเทอร์เน็ตมีการโต้ตอบและต้องมีการยืนยันในส่วนของผู้ใช้ให้ตรงข้ามกับการตอบสนองจากผู้ใช้ passive TV มันไม่น่าแปลกใจที่ผู้สมัครจะต้องมีคนที่คนต้องการสัมผัสและโต้ตอบกับ

บริษัท ยังมีการใช้เทคนิคความเคลื่อนไหวทางอินเทอร์เน็ต เพิ่มการสนับสนุนสำหรับสาเหตุของ ตาม Christopher Palmeri กับ BusinessWeek Online บริษัท เว็บไซต์ ที่มีเจตนาที่จะบวกมีผลต่อภาพลักษณ์ของตัวเองเพื่อให้ความดันลบในคู่แข่งที่ มีผลต่อความคิดเห็นภายในกลุ่มเลือกและผลักดันการเปลี่ยนแปลงนโยบาย

Sunstein กล่าวกับนิตยสาร "นิวยอร์กไทมส์" ว่า "การสนทนาจะเกี่ยวกับกลยุทธ์หรือม้าแข่ง...ปัญหาหรือว่าไม่ดีผู้สมัครอื่น ๆ และจะดูเหมือนการอภิปราย ยังไม่ได้เช่นนี้ควรจะเซ็นเซอร์ แต่สามารถเพิ่มความเผ็ดร้อน, ลัทธิหัวรนแรงเพิ่มขึ้นและทำให้ความเข้าใจยากขึ้น"
สนามรบจำลอง

สนามรบจำลอง () เป็นการจำลองสนามรบขึ้นมาเพื่อสร้างเป็นเกมที่เกี่ยวกับสงครามโดยใช้เทคนิคทางคอมพิวเตอร์ โดยการผสมผสานงานกันระหว่างผู้จำลองเกมส์หลายคน ช่วยกันจำลองสภาพแวดล้อม และสถานการณ์ต่างๆ เพื่อให้ดูเหมือนจริงอย่างในสงคราม อาทิ ทหาร หรือยานพาหนะ นั้นก็ถูกสร้างหรือควบคุมโดยผู้จำลองเกมส์เหล่านั้น และการทำงานของระบบสนามรบจำลองนั้นเป็นที่ต้องการมาอย่างยาวนานของ DARPA (โครงการการผลิตและพัฒนาเทคโนโลยีที่ทันสมัยเพื่อใช้ในการทหารของกระทรวงกลาโหม สหรัฐอเมริกา) และกองกำลังทหารต่างๆ ที่ต้องการขยายกำลังในการฝึกทหารในรูปแบบใหม่ โดยจำลองสภาพแวดล้อม และสถานการณ์ให้เหมือนกับในเกมส์ เช่น เกม VBS1  (Virtual Battlespace 1) and เกม VBS2 ซึ่งผลิตและพัฒนาเกมส์โดย Bohemia Interactive Studio ในวิดีโอเกมส์, คำว่า “virtual battlefield  ” จะถูกใช้ในการอธิบายเกมส์ที่รวมประเภทของการจำลองแบบของยานพาหนะตั้งแต่ 2 ประเภทขึ้นไปหรือมากกว่านั้น ที่มีขนาดใหญ่ในหลายรูปแบบแตกต่างกันไป ซึ่งจะรวมไปถึงการรวมประเภทของMassive Multiplayer Online First Person Shooter ( เกมที่ยิงมุมมองบุคคลที่หนึ่ง คือ จะเห็นแค่ตัวปืน คนเล่นเสมือนกับบุคคลจริงๆ ) กับการจำลองแบบยานพาหนะ ตัวอย่างเช่น เกมแบบ massive multiplayer จะให้ความสำคัญกับเครื่องบินและการจำลองแบบการสู้รบกันของเครื่องบิน และยังได้ให้ความสำคัญกับจำลองแบบรถถัง หรือที่เรียกกันว่าการจำลองเกาะป้องกันการต่อสู้ อย่างไรก็ตาม เกมแบบ massive multiplayer ก็ยังให้ความสำคัญเท่าเทียมกันทั้งสองแบบ เพราะถือว่าทั้งสองแบบการจำลองนั้นเป็นส่วนหนึ่งในสนามรบจำลองของเกมส์นั้นๆ Virtual battlefields แตกต่างจาก MMOFPS เพราะว่าการจำลองแบบยานพาหนะจะมีความถูกต้องและแม่นยำกว่า และสนามรบจำลองยังสามารถที่จะแยกแยะออกได้จาก First Person Shooter ที่รวมประเภทของยานพาหนะ
เครือข่ายการปฏิบัติ

เครือข่ายการปฏิบัติ () มีต้นกำเนิดแนวคิดมาจาก John Seely Brown และ Paul Duguid (มักย่อเป็น NoPs) แนวคิดที่เกี่ยวข้องกับการทำงานในสังคมของการปฏิบัติโดย Jean LaveและÉtienne Wenger อ้างถึงชุดรวมประเภทต่างๆแบบเป็นทางการ เครือข่ายสังคมฉุกเฉินที่อำนวยความสะดวกในการแลกเปลี่ยนข้อมูลระหว่างบุคคลกับเป้าหมายการปฏิบัติที่เกี่ยวข้องกับ อีกนัยหนึ่ง เครือข่ายของช่วงการปฏิบัติจากสังคมของการเรียนรู้ที่เกิดขึ้นกับเครือข่ายอิเล็กทรอนิกส์การปฏิบัติ (มันจะเรียกเสมือนหรือสังคมอิเล็กทรอนิกส์)
เฟรนด์-ทู-เฟรนด์

เฟรอึนด์-ทู-เฟรนด์ ( หรือ F2F) คือเครือข่ายคอมพิวเตอร์ชนิดของเครือข่าย peer - to - peer ที่ผู้ใช้เท่านั้นทำให้การเชื่อมต่อโดยตรงกับคนที่พวกเขารู้ รหัสผ่านหรือลายเซ็นดิจิตอลสามารถใช้ตรวจสอบ
หลายเครือข่าย F2F สนับสนุนการสื่อสารที่ไม่ระบุชื่อหรือนามแฝงทางระหว่างผู้ใช้ที่ไม่ทราบหรือความไว้วางใจกัน ตัวอย่างเช่นโหนดในการแสดงข้อมูลของ friend-to-friend เพื่อสามารถส่งไฟล์โดยอัตโนมัติที่ไม่ระบุชื่อระหว่างเพื่อนโดยไม่บอกชื่ออื่นๆของพวกเขาหรือที่อยู่ IP เพื่อนเหล่านี้สามารถเปิดข้างในไฟล์เดียวกันให้เพื่อนของตัวเองเป็นต้น
ต่างจากประเภทอื่น ๆ ส่วนตัว P2P ผู้ใช้ในเครือข่าย friend-to-friend ที่จะไม่สามารถหาใครจะเข้าร่วมวงของตัวเองมากกว่าเพื่อน ดังนั้น F2F เครือข่ายสามารถเจริญเติบโตในขนาดที่ไม่ระบุชื่อผู้ใช้ได้ Turtle, WASTE, GNUnet, Freenet และ OneSwarm เป็นตัวอย่างของซอฟต์แวร์ที่สามารถใช้ในการสร้างเครือข่าย F2F แต่เหล่านี้เท่านั้น Turtle การกำหนดค่าสำหรับการดำเนินงาน friend-to-friend ตั้งค่าเริ่มต้น